Franziska Schenk

Franziska Michaela Schenk (* 13. März 1974 in Erfurt) is en ehmalge düütsch Iesflinklöperin un hüüd Feernsehmoderatorin. 

 Utbildung 

Franziska Schenk hett  1993 in Erfurt hör Abitur makt. In’ Oktober 1994 fung se an de  Johannes-Gutenberg-Universität in Mainz en Studium vun Germanistik,  Film- un Medienwetenschapen un Publizistik an, wat se 2003 mit en Magister afslooten hett. 

 Karriere 

As Iesflinklöperin wurr Schenk 1993 Juniorenweltmeesterin in’ Mehrkamp. Bi de Olympisch Winterspelen 1994 wunn se de Bronzemedaille öber 500 Meter. Se wurr ok mehrfak düütsch Meesterin un 1997 Weltmeesterin in’ Sprintveerkamp. 11 Weltcupsiege hett se insgesamt schafft. 

Siet 1998 is se Moderatorin un Reporterin för de ARD un den  MDR. An’ 19. Juli 2008 modereer se eerstmals den Sport in de Tagesthemen vun ARD.

 Privates 

Enn’ 2004 wurr Schenk Moder vun en Dochter un 2011 Moder vun en Söhn.

 Weblenken 

 Offiziell Websteed
 Sportliches Profil, Düütsch Iesflinkloop-Gemeenschap

Kategorie:Fru
Kategorie:Börger von Düütschland
Kategorie:Iesflinklöper
Kategorie:Olympiadeelnehmer (Düütschland)
Kategorie:Journalist
Kategorie:Boren 1974